CELEX: E2016C0185
Language: et
Date: 2016-10-12 00:00:00
Title: EFTA järelevalveameti otsus nr 185/16/COL, 12. oktoober 2016, võrgustiku tulemuslikkuse kava heakskiitmise kohta ühtse Euroopa taeva tulemuslikkuse kava teiseks võrdlusperioodiks (2015–2019) [2017/134]

26.1.2017   
            
            
               ET
            
            
               Euroopa Liidu Teataja
            
            
               L 21/116
            
         EFTA JÄRELEVALVEAMETI OTSUS
   nr 185/16/COL,
   12. oktoober 2016,
   võrgustiku tulemuslikkuse kava heakskiitmise kohta ühtse Euroopa taeva tulemuslikkuse kava teiseks võrdlusperioodiks (2015–2019) [2017/134]
   EFTA JÄRELEVALVEAMET,
   võttes arvesse EMP lepingu XIII lisa punktis 66t osutatud õigusakti (Euroopa Parlamendi ja nõukogu 10. märtsi 2004. aasta määrus (EÜ) nr 549/2004, millega sätestatakse raamistik ühtse Euroopa taeva loomiseks, muudetud), mida on kohandatud EMP lepinguga selle protokolli nr 1 alusel, eriti selle artikli 11 lõiget 1,
   võttes arvesse EMP lepingu XIII lisa punktis 66xf osutatud õigusakti (komisjoni 3. mai 2013. aasta rakendusmäärus (EL) nr 390/2013, millega kehtestatakse aeronavigatsiooniteenuste ja võrgustiku funktsioonide tulemuslikkuse kava), mida on kohandatud EMP lepingule selle protokolliga nr 1, eriti selle artikli 6 punkti d,
   ning arvestades järgmist:
   
               (1)
            
            
               Vastavalt EMP lepingu XIII lisa punktis 66wn osutatud õigusaktile (komisjoni 7. juuli 2011. aasta määrus (EL) nr 677/2011, millega kehtestatakse lennuliikluse korraldamise (ATM) võrgustiku funktsioonide üksikasjalikud rakenduseeskirjad ja muudetakse määrust (EL) nr 691/2010) aitab tulemuslikkuse kava rakendada võrgustiku haldusasutus.
            
         
               (2)
            
            
               Vastavalt rakendusmäärusele (EL) nr 390/2013 koostas võrgustiku haldusasutus võrgustiku tulemuslikkuse kava ühtse Euroopa taeva tulemuslikkuse kava teiseks võrdlusperioodiks (2015–2019).
            
         
               (3)
            
            
               Võrgustiku tulemuslikkuse kava hinnati Euroopa Liitu hõlmavate tulemuseesmärkide (1) ja mutatis mutandis rakendusmääruse (EL) nr 390/2013 IV lisas esitatud kriteeriumide ning samuti kõnealuses määruses sätestatud muude nõuete alusel.
            
         
               (4)
            
            
               Kõnealusest hindamisest ilmnes, et võrgustiku tulemuslikkuse kava on kooskõlas eespool nimetatud eesmärkide, kriteeriumide ja nõuetega. Eelkõige põhilistes tulemusvaldkondades (ohutus, keskkond ja läbilaskevõime) seatud eesmärgid vastavad asjaomastele kogu ELi hõlmavatele tulemuseesmärkidele ning on seega nendega kooskõlas. Ka kulutõhususe valdkonnas kehtestatud eesmärgid on kooskõlas kogu ELi hõlmavate eesmärkidega, võttes arvesse, et kindlaksmääratud ühikukulu vähendamise tendents ületab kogu ELi hõlmavat eesmärki.
            
         
               (5)
            
            
               Seepärast on asjakohane, et EFTA järelevalveamet kiidab heaks võrgustiku tulemuslikkuse kava lõpliku versiooni (juuni 2015), mille koostas võrgustiku haldusasutus,
            
         ON VASTU VÕTNUD KÄESOLEVA OTSUSE:
   Artikkel 1
   Kiidetakse heaks võrgustiku haldusasutuse esitatud võrgustiku tulemuslikkuse kava (2015. aasta juuni versioon) ühtse Euroopa taeva tulemuslikkuse kava teiseks võrdlusperioodiks (2015–2019).
   Artikkel 2
   Käesolev otsus jõustub kahekümnendal päeval pärast selle avaldamist Euroopa Liidu Teataja EMP kaasandes.
   
      Brüssel, 12. oktoober 2016
      
         
            EFTA järelevalveameti nimel
         
         
            esimees
         
         Sven Erik SVEDMAN
         
            kolleegiumi liige
         
         Helga JÓNSDÓTTIR
      
   
   
      (1)  EMP lepingu XIII lisa punktis 66xe osutatud õigusakt (komisjoni 11. märtsi 2014. aasta rakendusotsus, 2014/132/EL, milles määratakse kindlaks kogu Euroopa Liitu hõlmavad lennuliikluse juhtimisvõrgu tulemuseesmärgid ja häiretasemed teiseks võrdlusperioodiks (aastateks 2015–2019)).